FÓGRA BREATHNAITHE MAIDIR LE FACHTÓIR COIGEARTAITHE ÁITIÚIL A SHOCRÚ

Déantar foráil shonrach in Acht Airgeadais (Cáin Mhaoine Áitiúil) 2012 (arna leasú) gur féidir le comhaltaí tofa d’údarás áitiúil rún foirmiúil a rith chun an bunráta den Cháin Mhaoine Áitiúil a athrú dá gceantar riaracháin féin de réir céatadáin ar a dtugtar an fachtóir coigeartaithe áitiúil.  Ag an gcruinniú a shocróidh Comhairle Cathrach na Gaillimhe chun an t-ábhar seo a bhreithniú, féadfaidh na comhaltaí factóir coigeartaithe áitiúil a shocrú laistigh den raon +/- 15% den bhunráta, nó, is féidir leo a chinneadh gan an bunráta a choigeartú.
Beidh cruinniú ag Comhairle Cathrach na Gaillimhe i mí Mheán Fómhair 2018 chun a bhreithniú an ndéanfar an fachtóir coigeartaithe áitiúil a shocrú.
Fáilteoidh Comhairle Cathrach na Gaillimhe roimh aighneachtaí i scríbhinn ón bpobal maidir leis an ábhar seo, a bhainfidh go sonrach leis na héifeachtaí féideartha a bheidh i gceist ann do ghnólachtaí, do dhaoine aonair agus do sheirbhísí údaráis áitiúla má dhéantar bunráta na Cáine Maoine Áitiúla a athrú.

